**การหาค่าความเที่ยงตรงหรือความสอดคล้องของข้อคำถามแต่ละข้อกับวัตถุประสงค์**

**(Index of item objective congruence: IOC)**

**วัตถุประสงค์**

เพื่อประเมินว่าคำถามแต่ละข้อในแบบสอบถาม แบบประเมิน แบบทดสอบ สอดคล้องกับวัตถุประสงค์ที่กำหนดไว้หรือไม่**1**

**การประเมิน IOC ประกอบด้วยขั้นตอนหลักๆ ดังนี้**

* 1. จัดทำตารางวิเคราะห์ IOC ประกอบด้วยวัตถุประสงค์ ข้อคำถามของแต่ละวัตถุประสงค์ คะแนนความสอดคล้อง (ได้แก่ 1 = สอดคล้อง, 0 = สอดคล้องบางส่วน, -1 = ไม่สอดคล้อง) และข้อเสนอแนะ (*รูปแบบตารางวิเคราะห์สามารถปรับเปลี่ยนตามความเหมาะสมของบริบทแต่ละงานวิจัย*)

|  |  |  |  |
| --- | --- | --- | --- |
| **วัตถุประสงค์** | **ข้อคำถาม** | **คะแนน IOC** | **ข้อเสนอแนะ** |
| **-1** | **0** | **1** |
| 1............................. | 1.1 ....................... |  |  |  |  |
|  | 1.2 ....................... |  |  |  |  |
|  | 1.3 ....................... |  |  |  |  |
| 2............................. | 2.1 ....................... |  |  |  |  |
|  | 2.2 ....................... |  |  |  |  |
|  | 2.3 ....................... |  |  |  |  |

 \* (ดัดแปลงจาก ประสพชัย พสุนนท์, 2558)

* 1. นำส่งผู้เชี่ยวชาญประเมินคะแนน IOC ของข้อคำถามแต่ละข้อ โดยผู้เชี่ยวชาญที่ตรงกับสาขาของการวิจัย2 ควรจำนวนอย่างน้อย 3 ท่าน
	2. คำนวณค่าเฉลี่ยคะแนน IOC ที่ได้จากผู้เชี่ยวชาญแต่ละท่าน ของแต่ละคำถาม
	3. คะแนน IOC เท่ากับหรือมากกว่า 0.5 ยอมรับได้ว่าข้อคำถามนั้นมีค่าความเที่ยงตรงหรือความสอดคล้องของข้อคำถามแต่ละข้อกับวัตถุประสงค์
	4. หากมีข้อคำถามใดที่มีคะแนน IOC ต่ำกว่า 0.5 ผู้วิจัยควรพิจารณาปรับปรุงข้อคำถาม หรือตัดข้อคำถามนั้นออกจากเครื่องมือวิจัย แต่หากข้อคำถามนั้นเป็นเนื้อหาที่จำเป็นสำคัญ เมื่อตัดข้อคำถามนั้นแล้วทำให้ข้อคำถามที่เหลืออยู่ไม่ครบถ้วนครอบคลุมสิ่งที่ต้องการวัด ก็สามารถคงไว้ได้ แต่ควรนำข้อเสนอแนะมาปรับปรุงข้อคำถามให้มีความชัดเจน ตรงไปตรงมาและเหมาะสมกับกลุ่มตัวอย่างมากยิ่งขึ้น (มณีรัศมิ์ พัฒนสมบัติสุข, 2564)

**หมายเหตุ:**

1. สามารถหาค่าความเที่ยงของเครื่องมือวิจัยด้วยวิธีการอื่นๆ ที่ได้รับการยอมรับทางวิชาการก็ได้ ในการนี้ให้ผู้วิจัยระบุรายละเอียดวิธีการประเมินและเกณฑ์การยอมรับให้ชัดเจน พร้อมแนบเอกสารอ้างอิง
2. ผู้เชี่ยวชาญในความหมายนี้ หมายถึงผู้มีความรู้และ/หรือมีประสบการณ์การวิจัยเพียงพอในการประเมิน

**เอกสารอ้างอิง**

1. ประสพชัย พสุนนท์ ความเที่ยงตรงของแบบสอบถามสำหรับงานวิจัยทางสังคมศาสตร์ วารสารสังคมศาสตร์ มหาวิทยาลัยศรีนครินทรวิโรฒ ปีที่ 18 ฉบับเดือนมกราคม-ธันวาคม 2558
2. กิตติพงษ์ พิพิธกุล คุณภาพเครื่องมือแบบสอบถาม : Validity กับ Reliability ในการวิจัยรัฐประศาสนศาสตร์ วารสารวชาการและวิจัย มหาวิทยาลัยภาคตะวันออกเฉียงเหนือ ปีที่ 8 ฉบับที่ 2 พฤษภาคม- สิงหาคม 2561
3. มณีรัศมิ์ พัฒนสมบัติสุข การตรวจสอบคุณภาพเครื่องมือวิจัยทางการพยาบาลและสังคมศาสตร์ วารสารเครือข่ายวิทยาลัยพยาบาลและการสาธารณสุขภาคใต้ ปีที่ 8 ฉบับที่ 2 พฤษภาคม-สิงหาคม 2564